Folketing
2005-11-09

Synes statsministeren ikke, at det her er for alvorlig en sag at spille sorteper med? Altså, det er tusindvis af menneskers liv. Det er da godt, at vi har ydet et bidrag, og det har der jo været fuldstændig enighed om i Folketinget, og hvis bare statsministeren ville udvise en lille smule menneskelighed her, så kunne statsministeren, tror jeg, få et enigt Folketing bag sig. Jeg ved ikke, hvordan Dansk ... nej, Dansk Folkeparti ryster som vanlig på hovedet, når det handler om mennesker, der ser anderledes ud end os og er fattigere end os og bor et sted, hvor de er meget mere udsatte end os. Men bortset fra Dansk Folkeparti er jeg fuldstændig overbevist om, at der vil være et fuldstændig enigt Folketing, der vil være parat til at klappe af statsministeren, rose statsministeren og med glæde se, at vi kunne være med til at redde mennesker, som ellers vil dø.